

PROJEKTS uz 26.02.2024.

vēlamais datums izskatīšanai Attīstības komitējā: 13.03.2024.

domē: 28.03.2024.

sagatavotājs un ziņotājs: Nadežda Rubina

LĒMUMS

Ādažos, Ādažu novadā

2024. gada 28. martā **Nr.**«DOKREGNUMURS»

**Par adrešu un nosaukumu sakārtošanu objektiem pie Lauku, Mežmalas, Mazās Lilastes, Pārgaujas, Lejas, Mazās vasaras un Priedes ielām Gaujā**

Ar Ādažu novada pašvaldības domes 2022. gada 22. jūnija lēmumu Nr. 291 “Par adrešu sakārtošanu Carnikavas pagastā” pašvaldība paredz līdz 2024. gada 31. decembrim veikt adrešu sakārtošanas pasākumus Carnikavas pagastā.

Pašvaldības izveidotā Adrešu sakārtošanas darba grupa (turpmāk – Darba grupa) izvērtēja Lauku, Mežmalas, Mazās Lilastes, Pārgaujas, Lejas, Mazās vasaras un Priedesielāmpiegulošo objektu adreses Gaujas ciemā, veica apsekošanu dabā un konstatēja, ka lielai daļai objektu adreses neatbilst Ministru kabineta 29.06.2021. noteikumiem Nr. 455 “Adresācijas noteikumi” (turpmāk – Noteikumi), līdz ar to ir veicama adrešu maiņa vai arī citi pasākumi adresācijas sakārtošanai.

Buru ielas apkārtnē trīs īpašumiem nav iespējama piekļuve no adresē minētām ielām. Ar šo lēmumu paredzēts precizēt Buru ielas izvietojumu Valsts zemes dienesta Adrešu reģistrā atbilstoši tās faktiskajam izvietojumam: piereģistrēt to uz zemes vienības ar kadastra apzīmējumu 80520020822 vietā, kur ir reģistrēta ceļa servitūta teritorija un kur atbilstoši Teritorijas plānojumam ir noteikta transporta un infrastruktūras teritorija (1. pielikums). Pašlaik Buru iela ir reģistrēta uz citas zemes vienības ar kadastra apzīmējumu 80520021730, kas faktiski ir šaurs strupceļš, kas nodrošina piekļuvi tikai vienam īpašumam. Precizējot Buru ielas izvietojumu, kļūs iespējams saglabāt īpašumiem esošās adreses un neveikt adrešu maiņu.

Adrešu maiņas rezultātā paredzēts rezervēt visās ielās papildu adreses tādām zemes vienībām, kas turpmāk varētu tikt sadalītas vai kurām varētu piekļūt arī no citām ielām.

# Par plānotajām izmaiņām Darba grupa individuāli informēja adresācijas objektu īpašniekus, tai skaitā uzņēmumus, 25.01.2024. nosūtot uz deklarētajām un juridiskajām adresēm paziņojumu Nr. ĀNP/1-12-1/24/145 “Par plānotu adrešu maiņu objektiem pie Lauku, Jūraskrastu, Mežmalas, Mazās Lilastes, Pārgaujas, Lejas, Priedīšu, Mazās Vasaras un Priedes ielām Gaujas ciemā”. Tika saņemti divu blakus esošu adresācijas objektu īpašnieku ierosinājumi ar lūgumu saglabāt esošās adreses īpašumiem Mazajā Lilastes ielā. Ierosinājumi tika izskatīti Darba grupā un tika konstatēts, ka dažiem blakus esošiem īpašumiem uz ielas paralēli pastāv divas piekļuves no dažādām ielām, līdz ar to adreses saglabāšana ir pamatota. Tāpat tika apmierināts lūgums saglabāt adresi tādam īpašumam, kuram piekļuve ir pamatota ar saskaņotu dzīvojamās mājas būvprojektu. Visas izmaiņas tika iestrādātas lēmumā un īpašnieki par tām tika informēti.

Noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese nav piešķirta, un mainīt, tai skaitā precizēt adreses pieraksta formu vai likvidēt piešķirto adresi, ja tā neatbilst Noteikumu prasībām.

Noteikumu 18.1. apakšpunktā noteikts, ka ciemos apbūvei paredzētu zemes vienību un ēku numurus piešķir šādā kārtībā: ielās – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus.

Noteikumu 20. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Atbilstoši Valsts zemes dienesta Adrešu reģistra departamenta ieteikumiem, lemjot par adrešu maiņu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 2., 9., 18.1., 20. punktu, kā arī Attīstības komitejas 13.03.2024. atzinumu, Ādažu novada pašvaldības dome

**NOLEMJ:**

1. Precizēt ielas “Buru iela” izvietojumu atbilstoši grafiskajam pielikumam (1. pielikums).
2. Mainīt vai piešķirt adreses 137 adresācijas objektiem Gaujā saskaņā ar sarakstu (2. pielikums).
3. Likvidēt īpašumu nosaukumus saskaņā ar sarakstu (3. pielikums).
4. Pašvaldības Centrālās pārvaldes:
   1. Administratīvajai nodaļai šo lēmumu nosūtīt Valsts zemes dienestam uz e-adresi un Rīgas rajona tiesai uz e-pasta adresi [rigasrajons@zemesgramata.lv](mailto:rigasrajons@zemesgramata.lv);
   2. Nekustamā īpašuma nodaļai nedēļas laikā pēc 1. punktā noteikto adrešu reģistrēšanas Valsts zemes dienestā nosūtīt adresācijas objektu īpašniekiem paziņojumu par adreses maiņu pa pastu uz deklarēto dzīvesvietu vai juridisko adresi;
   3. Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē [www.adazunovads.lv/adreses](http://www.adazunovads.lv/adreses), papildinot ar pielikumā norādītajām adresēm.
5. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ VZD uz e-adresi

@ Zemesgrāmatai uz e-pasta adresi [rigasrajons@zemesgramata.lv](mailto:rigasrajons@zemesgramata.lv)

@- NĪN; SAN; ADN; IDRV;

N.Rubina 28776519